paragraph_text: Outkast je jedna od najuspješnijih hip-hop grupa svih vremena, osvojivši šest nagrada Grammy. Svojih šest studijskih albuma te jedan album najvećih hitova prodali su u 25 milijuna primjeraka. Također su prikupili mnogobrojne pohvale kritike, među kojima su se našli i kritičari časopisa Rolling Stone i Pitchfork koji su albume Aquemini i Stankonia proglasili jednima od najboljih albuma ovog razdoblja.